Naju karenkò – ùczãstników warkòwniów dlô piszącëch pò kaszëbskù – jidącë za głosã prowadnika Kazmiérza Jaruszewsczégò, copô sã razã z nim w czasu – do 1900 rokù. Jô prawie że czëjã midzë kamiéńcama cwiardą niemiecką gôdkã. Widzã nëch pòdskôconëch lëdzy, ùscëgùjącëch na ùrzasłëch Żëdów. W ùszach hòlëje mie pòmión żôłniérsczich kroków wëbijónëch na flastrowónëch szasëjach. Żôłniérze mają zadanié ùspòkòjic rozjarchòloną lëdzką hùrmã.